stanford-oval/wikipedia huggingface dataset:
Yhdet vielä (elokuva)

| Yhdet vielä> Druk |
| --- | --- |

Ohjaaja:  Thomas Vinterberg
Käsikirjoittaja:   Tobias Lindholm  Thomas Vinterberg 
Tuottaja:   Kasper Dissing  Sisse Graum Jørgensen 
Säveltäjä:  Janus Billeskov Jansen
Kuvaaja:  Sturla Brandth Grøvlen
Leikkaaja:   Anne Østerud  Janus Billeskov Jansen 
Tuotantosuunnittelija:  Sabine Hviid
Pukusuunnittelija:  Ellen Lens Manon Rasmussen
Pääosat:   Mads Mikkelsen  Thomas Bo Larsen  Magnus Millang  Lars Ranthe 
Valmistustiedot
Valmistusmaa:  Tanska
Tuotantoyhtiö:   Zentropa  Film i Väst  Topkapi Films 
Levittäjä:  Nordisk Film
Ensi-ilta:   2020-9-1212. syyskuuta 2020 (TIFF)  2020-9-2424. syyskuuta 2020 (Tanska)  2021-5-2121. toukokuuta 2021 (Suomi)  
Kesto:  115 minuuttia
Alkuperäiskieli:  tanska
Budjetti:  33,5 miljoonaa DKK
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Druk logo.
Yhdet vielä (tansk. Druk) on vuonna 2020 ensi-iltansa saanut tanskalainen draamakomediaelokuva, jonka on ohjannut Thomas Vinterberg sekä tähdittänyt Mads Mikkelsen, Thomas Bo Larsen, Magnus Millang ja Lars Ranthe.
Yhdet vielä sai maailmanensi-iltansa Toronton elokuvajuhlilla 12. syyskuuta 2020. Tanskassa se sai ensi-iltansa 24. syyskuuta 2020. Elokuva voitti parhaan vieraskielisen elokuvan Oscarin vuoden 2021 gaalassa.
Juoni

Yhdet vielä kertoo neljästä keski-ikäisestä ystävästä, jotka työskentelevät opettajina samalla koululla. Martin (Mads Mikkelsen) käy läpi jonkinlaista keski-iän kriisiä ja yrittää turhaan luoda yhteyttä oppilaisiinsa samaistumalla. Samaan tapaan on taantunut myös hänen suhteensa vaimoonsa Trineen (Maria Bonnevie). Kolme opettajaystävystä lähtevät juhlistamaan Nikolajin (Magnus Millang) 40-vuotispäiviä ravintolaan runsaasti juoden. Puheeksi tulee psykiatri ja filosofi Finn Skårderud, jonka mukaan juominen on hyväksi. Ihanteellinen olotila vallitsee Skårderudin mukaan veren alkoholipitoisuuden ollessa 0,5 promillea ja ihmisten pitäisi ylläpitää tätä tilaa jatkuvasti. Martin ystävineen päättää kokeilla Skårderudin teoriaa alkaen seuraavasta työpäivästä.
Teoria vaikuttaa aluksi toimivan. Martin saa paremman yhteyden paitsi oppilaisiinsa, mutta myös vaimoonsa. Kokeilun jatkuessa ystävykset kohtaavat kuitenkin myös haasteita.
Näyttelijät

| 0 | 1 | 2 |
| --- | --- | --- |
|  Mads Mikkelsen  | … |  Martin   |
|  Thomas Bo Larsen  | … |  Tommy   |
|  Lars Ranthe  | … |  Peter   |
|  Magnus Millang  | … |  Nikolaj   |
|  Maria Bonnevie  | … |  Anika   |
|  Susse Wold  | … |  Rektor   |
Tuotanto

Elokuvan on ohjannut tanskalainen elokuvaohjaaja Thomas Vinterberg, joka myös laati sen käsikirjoituksen yhdessä Tobias Lindholmin kanssa. Elokuvan tuottiivat Sisse Graum Jørgensen, Kasper Dissing ja elokuvayhtiö Zentropa yhteistyönä Film i Västin, Zentropa Swedenin, Topkapi Filmsin ja Zentropa Netherlandsin välillä. Tukea saatiin esimerkiksi Tanskan elokuvainstituutilta, Alankomaiden elokuvarahastolta, Eurimagesilta ja Svenska Filminstitutetilta. Elokuvan budjetti oli 33,5 miljoonaa Tanskan kruunua. Pääosaa esittää Mads Mikkelsen, joka on ennen Yhdet vielä-elokuvaa näytellyt myös Vinterbergin vuoden 2012 elokuvassa Jahti.
Elokuva kertoo tekijöidensä mukaan tanskalaisesta alkoholisuhteesta, viidenkympin villityksestä, sekä itsehillinnästä ja siitä vapautumisesta. Vinterbergin tytär kuoli auto-onnettomuudessa elokuvan kuvausten neljäntenä päivänä. Ohjaajana häntä tuurasi muutaman päivän Lindholm, mutta Vinterberg päätti palata psykiatrin neuvosta nopeasti ohjaustehtäviin.
Elokuvan näyttelijöillä oli kaikilla kokemusta humaltumisesta, jonka näytteleminen uskottavasti ei kuitenkaan ole itsestäänselvää. Näyttelijät eivät kohtauksissa ole oikeasti humalassa. Harjoituksissa he viettivät kaksi päivää juoden ja mitaten samalla omaa veren alkoholitasoaan, kuten elokuvan hahmot tekevät myös itse elokuvassa. Harjoituksen aikana heitä kuvattiin ja eri humaltumisen tason vaikutuksia tutkittiin videon kautta. Osa heistä pyöri kuvauksissa ympyrää humalan aiheuttaman epätasapainon aiheuttamiseksi ja silmien punerrus saatiin aikaan silmätipoin.
Vastaanotto

| 0 | 1 | 2 |
| --- | --- | --- |
Elitisti Paavo Ihalainen: 
Episodi Marta Bałaga: 
Film-O-Holic.com Juuso Kilpeläinen: 
Helsingin Sanomat Pertti Avola: 
Hufvudstadsbladet Krister Uggledahl: 
Keskisuomalainen Jussi Virratvuori: 
Savon Sanomat: 
Turun Sanomat: 
Keskiarvo: 
Yhdet vielä sai ensi-iltansa Toronton elokuvajuhlilla 10-19. syyskuuta 2020. Tanskassa elokuva sai ensi-iltansa 24. syyskuuta. Kotimaassaan elokuva menestyi erittäin hyvin ja sai yli 800 000 katsojaa. Elokuvan Suomen ensi-ilta oli 21. toukokuuta 2021.
Arvostelumenestystä mittaavalla Metacritic-sivustolla 29 arvostelun painotettu keskiarvo on 80. Elokuva-aiheisen Rotten Tomatoesin 185 arvostelun otoksen mukaan amerikkalaiskriitikoista 92 prosenttia antoi elokuvalle myönteisen arvion. Kyseessä on internetin yksi suosituimmista arvosteluja kokoavista sivustoista. Se kerää yhteen arvostelijoiden artikkeleita ja jakaa ne positiivisiin sekä negatiivisiin arvioihin. Näiden perusteella Yhdet vielä sai ”Tomatometer”-arvosanakseen tuoreen punaisen tomaatin.
Euroopan elokuva-akatemian European Film Awards palkitsi elokuvan parhaan eurooppalaisen elokuvan palkinnolla 12. joulukuuta 2020. Se sai myös palkinnot parhaasta ohjauksesta, käsikirjoituksesta ja miespääosasta.
Elokuva oli vuoden 2021 Oscar-gaalassa ehdolla Parhaan ohjauksen Oscar-palkintoon ja Parhaan kansainvälisen elokuvan Oscar-palkintoon, joista se voitti jälkimmäisen.
Aiheesta muualla

Virallinen sivusto (englanniksi)
Yhdet vielä Internet Movie Databasessa (englanniksi)
Anthony Carelli

Santino Marella Tribute to the Troops tapahtumassa joulukuussa 2010.
Anthony Carelli (s. 14. maaliskuuta 1974) on kanadalais-italialainen show-painija, joka painii World Wrestling Entertainmentin Raw-brändissä, jossa hänet tunnetaan nimellä Santino Marella.
Fakta

pituus: 183 senttiä
paino: 103 kiloa
paininimet: Boris Alexiev, Johnny Geo Brasco, Santino Marella, Santina Marella
Painidebyytti: 2006
Lopetusliikkeet
The Cobra (Throat Thrust)
Diving Headbutt
Nimikkoliikkeet
Santino Stunner (Split leg Stunner)
Running Headbutt Drop
Split Leg
Hip Toss
STO
Ura > Uran alku: Uusi Intercontinental Champion

Santino Marellan show-painiura WWE:ssä alkoi huhtikuussa 2007 Milanossa, Italiassa, missä WWE oli maailmankiertueellaan. Vince McMahon päätyi sormellaan osoittamaan katsomosta itse Santinoa valitessaan katsojaa ottamaan mittoja silloisesta Intercontinental mestarista Umagasta Intercontinental Championshipissä. Bobby Lashleyn avulla Santinon onnistui voittamaan Umagan ja nousta uudeksi Intercontinental Championiksi. Siitä alkoi kehittyä Santinon ura show-painijana.
Vaikka Santino hävisikin mestaruutensa Umagalle takaisin Vengeancessa, hän alkoi keräämään itselleen suosiota. Hänet alettiin tuntea naisystävänsä kanssa kulkevana nössönä, joka kiusaa muita, mutta yritti loppukädessä selvittää asiat puhumalla.  Hän myös kutsuu itseään suureksi urheilijaksi, joka aina ennen ottelua tekee sanojensa mukaan kyykistyksiä ja punneruksia.
Ura > 2008-nykyinen

Ura eteni vuoteen 2008, jolloin Santino sai olla todistamassa Randy Ortonin raakaa katkeruutta. Santinolla oli ottelu Jeff Hardya vastaan, joka oli juuri voittanut ykköshaastajuuden WWE:n mestaruuteen. Ottelun keskeytti Orton, joka potkaisi Jeffin veljeä Matt Hardya päähän, sen takia ottelua ei koskaan oteltu loppuun. Tänä vuonna Santino myös ystävystyi Carliton kanssa. Tammikuun loppupuolella Santino tuli kolmantena osallistujana Royal Rumbleen ja oli ensimmäinen ulos lentänyt maistettuaan ensin Shawn Michaelsin Sweet Shin Musicia ja lennettyään sitten Undertakerin heittämänä ulos. Vuoden 2008 WWE Draftissa Santino ja Carlito hävisivät Finlaylle ja Hornswogglelle. Summerslamissä Santino voitti toisen kerran Intercontinental-mestaruuden voittamalla Beth Phoenixin kanssa Intercontinental mestari Kofi Kingstonin ja naisten mestarin Mickie Jamesin Winners take all-joukkueottelussa. 10. lokakuuta 2008 Santino hävisi mestaruutensa William Regalille, joka oli voittanut Battle Royal ottelun 1. haastajan paikasta.
Royal Rumble 2009:ssä Santino putosi sekunnissa Kanen pudottamana, joka rikkoi The Warlordin 2 sekunnin ennätyksen.
Ura > Saavutukset

1x WWE Tag Team Championship - Vladimir Kozlovin kanssa
2x WWE Intercontinental Champion
2x WWE United States Championship
Lyhyin aika kehässä Royal Rumblen historiassa (1 sekunti)
Aiheesta muualla

Kuvia tai muita tiedostoja aiheesta Anthony Carelli Wikimedia Commonsissa
David Henrie

| David Henrie |
| --- | --- |

Henkilötiedot
Syntynyt: 11. heinäkuuta 1989 (ikä 35)  Kalifornia
Ammatti:  näyttelijä
Näyttelijä
Aktiivisena:  2002–
Merkittävät roolit:  Justin Russo (Waverly Placen velhot)
Aiheesta muualla
IMDb
David Clayton Henrie (s. 11. heinäkuuta 1989 Kalifornia) on yhdysvaltalainen näyttelijä. Hänet tunnetaan roolistaan Larryna varhaisnuorten tv-sarjassa That's So Raven ja Justin Russona sarjassa Waverly Placen velhot.
Nuoruus

Henrie syntyi Mission Vejossa, Kaliforniassa, Linda (o.s. Finocchiaro) ja Jim Henrielle, ja varttui Phoenixissa, Arizonassa. Hän on näyttelijä Lorenzo Henrien veli. Henrie kävi Cheyenne Traditional Schoolia ja hänet kasvatettiin roomalaiskatolilaiseksi. Oman internetsivustonsa mukaan Henrie tulee "isosta ja äänekkäästä italialaisperheestä". Henrien äiti on italialaistaustainen ja isä ranskalaistaustainen.
Ura

Kuuden vuoden ikäisenä Henrie liittyi SAG-toimistoon Phoenixissa ja alkoi käydä koe-esiintymisissä. Yhdeksänvuotiaana, paikallismainoskuvauksen aikaan, ohjaaja suositteli Henrielle muuttoa Los Angelesiin. Sinä kesänä, Henrien ollessa kymmenen, hän ja hänen perheensä muuttivat Hollywoodiin. Henrie varasi kaksi ensimmäistä kansallista mainoskoe-esiintymistään, esiintyen pääroolissa Burger Kingin ja Quaker Oatsin mainospätkissä. Ensimmäisen vastanäyttelijän roolinsa hän sai tv-sarjasta Vain yksi elämä ja jatkoi vierailemalla Ilman johtolankaa -sarjan ensijaksossa.
13-vuotiaana Henrie teki ensimmäisen läpimurtonsa saatuaan Petey Pittin roolin Foxin tv-sarjassa The Pitts. Henrie näytteli seuraavaksi elokuvassa Monster Maker yhdessä Linda Blairin ja George Kennedyn kanssa, ja häntä pyydettiin toiseenkin elokuvaan, Dead Hollywood Mom's Societyyn.
18-vuotiaana Henrie sai roolin Justin Russona Disney Channelin Waverly Placen velhot -elokuvasta. Sen ensi-ilta oli 12. lokakuuta 2007. Johtuen suhteestaan Disney Channeliin Henrie kilpaili Disney Channel Games -ohjelmassa vuonna 2008. Hän oli vihreän joukkueen, Pyörremyskyjen, kapteeni. Henriellä on rooli Disney Channelin elokuvassa Sisäinen sankari. Ennen esiintymistään Waverly Placen velhoissa hänellä oli toistuva rooli That's So Ravenissa Coryn ystävänä Larryna. Henriellä on myös toistuva rooli sarjassa Ensisilmäyksellä, jossa hän näyttelee päähenkilön tulevaisuuden poikaa.
Aiheesta muualla

David Henrien virallinen internetsivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David Henrie
Käännös suomeksi
Ryan Reynolds

| Ryan Reynolds |
| --- | --- |
 Reynolds vuonna 2018 Deadpool 2:n Japanin ensi-illassa.
Henkilötiedot
Koko nimi:  Ryan Rodney Reynolds
Syntynyt: 23. lokakuuta 1976 (ikä 47) Vancouver, Brittiläinen Kolumbia, Kanada
Ammatti:  näyttelijä, tuottaja, käsikirjoittaja
Puoliso:   Scarlett Johansson (2008–2011)  Blake Lively (2012–) 
Näyttelijä
Aktiivisena:  1991–
Merkittävät roolit:  Wade Wilson / Deadpool (Deadpool)
Aiheesta muualla
IMDb 
Elonet
Ryan Rodney Reynolds (s. 23. lokakuuta 1976 Vancouver, Brittiläinen Kolumbia) on kanadalainen näyttelijä, tuottaja ja käsikirjoittaja.
Ura

Ryan Reynoldsin ura alkoi 14-vuotiaana, kun hän esiintyi kanadalaisessa nuorten saippuasarjassa Hillside (Yhdysvalloissa nimellä Fifteen). Reynolds esiintyi sarjassa vuosina 1990–1991. 1990-luvulla hän näytteli myös televisiosarjassa Äärirajoilla sekä vuosina 1998–2001 sarjassa Kaksi kaveria, tyttö ja pizzapaikka. Reynoldsin ensimmäinen elokuva oli Ganesh – poika Intiasta (1993). Aikuisena hän on esiintynyt läpimurtoelokuvansa Blade: Trinity (2004) jälkeen mm. elokuvissa The Amityville Horror (2005), Vain ystäviä (2005), Smokin’ Aces (2007), Ehdottomasti ehkä (2008), Odottamaton ehdotus (2009) ja Green Lantern (2011).
People-lehti valitsi Reynoldsin maailman seksikkäimmäksi mieheksi vuonna 2010.
Vuonna 2016 Reynolds näytteli toimintaelokuvassa Deadpool (2016), joka oli sekä arvostelu että lipputulomenestys. Reynolds sai roolistaan parhaan miespääosan Golden Globe -ehdokkuuden.
Yksityiselämä

Reynolds on ollut kihloissa laulaja Alanis Morissetten kanssa, mutta kihlaus purkautui. Vuonna 2008 Reynolds meni naimisiin näyttelijä Scarlett Johanssonin kanssa, mutta joulukuussa 2010 pari ilmoitti eroavansa.
Vuonna 2012 Reynolds ja näyttelijä Blake Lively menivät naimisiin. Heillä on neljä tytärtä (s. 2014, 2016, 2019 ja 2023).
Aiheesta muualla

Kuvia tai muita tiedostoja aiheesta Ryan Reynolds Wikimedia Commonsissa
Ryan Reynolds Internet Movie Databasessa. (englanniksi)
Arnd Peiffer

| Mitalit | Mitalit | Mitalit |  |
| --- | --- | --- | --- |
|  Arnd Peiffer |  Arnd Peiffer |  Arnd Peiffer |  |
Maa:   Saksa
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | pikakilpailu |  |
|  Hopeaa | Sotši 2014 |  viesti |  |
|  Pronssia | Pyeongchang 2018 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Hanty-Mansijsk 2010 | sekaviesti |  |
|  Kultaa | Hanty-Mansijsk 2011 | pikakilpailu |  |
|  Kultaa | Kontiolahti 2015 | viesti |  |
|  Kultaa | Hochfilzen 2017 | sekaviesti |  |
|  Kultaa | Östersund 2019 | normaalimatka |  |
|  Hopeaa | Hanty-Mansijsk 2011 | sekaviesti |  |
|  Hopeaa | Oslo 2016 | viesti |  |
|  Hopeaa | Oslo 2016 | sekaviesti |  |
|  Hopeaa | Östersund 2019 | viesti |  |
|  Hopeaa | Östersund 2019 | sekaviesti |  |
|  Hopeaa | Pokljuka 2021 | normaalimatka |  |
|  Pronssia | Pyeongchang 2009 | viesti |  |
|  Pronssia | Pyeongchang 2009 | sekaviesti |  |
|  Pronssia | Ruhpolding 2012 | viesti |  |
|  Pronssia | Ruhpolding 2012 | sekaviesti |  |
|  Pronssia | Nové Město 2013 | viesti |  |
|  Pronssia | Anterselva 2020 | viesti |  |
Arnd Peiffer (s. 18. maaliskuuta 1987 Wolfenbüttel, Ala-Saksi, Saksan liittotasavalta) on uransa lopettanut saksalainen ampumahiihtäjä. Hän on olympiavoittaja ja maailmanmestari.
Arvokilpailut

Peiffer saavutti nuorten MM-kilpailuissa pronssia pikakilpailussa ja viestissä Ruhpoldingissa 2008. Ensimmäisissä aikuisten arvokisoissaan, Pyeongchangin MM-kilpailuissa 2009 hän kuului Saksan pronssijoukkueeseen sekä miesten viestissä että sekaviestissä. Hän hiihti kummassakin kilpailussa kolmannen osuuden. Hanty-Mansijskin sekaviestin MM-kilpailuissa 2010 hän toi Saksan joukkueen voittajana maaliin.
Hanty-Mansijskin MM-kilpailuissa 2011 Peiffer voitti kultaa pikakilpailussa, hiihti kolmannen osuuden Saksan hopeajoukkueessa sekaviestissä sekä oli neljäs takaa-ajossa ja kahdeksas yhteislähdössä. Ruhpoldingin MM-kisoissa 2012 hän hiihti ankkuriosuuden Saksan pronssijoukkueessa sekä miesten viestissä että sekaviestissä. Normaalimatkalla ja yhteislähdössä hän oli seitsemäs. Nové Měston MM-kilpailuissa 2013 hän hiihti kolmannen osuuden Saksan pronssijoukkueessa miesten viestissä.
Sotšin olympialaisissa 2014 Peiffer hiihti kolmannen osuuden hopeaa saaneessa Saksan viestijoukkueessa. Hän hiihti jälleen kolmannella osuudella Saksan voittaessa viestin maailmanmestaruuden Kontiolahdella 2015. Oslon MM-kilpailuissa 2016 hän hiihti kolmannen osuuden Saksan hopeajoukkueissa sekä miesten viestissä että sekaviestissä. Yhteislähdössä hän oli viides, pikakilpailussa seitsemäs ja takaa-ajossa kolmastoista. Hochfilzenin MM-kilpailuissa 2017 hän hiihti kolmannen osuuden Saksan kultajoukkueessa sekaviestissä. Yhteislähdössä hän sijoittui kymmenenneksi ja pikakilpailussa 12:nneksi.
Peiffer voitti Pyeongchangin olympialaisissa 2018 kultaa pikakilpailussa. Hän selvitti kilpailun ilman sakkoja ja kukisti toiseksi sijoittuneen Michal Krčmářin 4,4 sekunnilla. Miesten viestissä hän hiihti kolmannen osuuden Saksan pronssijoukkueessa. Takaa-ajokilpailussa hän oli kahdeksas ja yhteislähdössä kolmastoista. Östersundin MM-kilpailuissa 2019 hän voitti maailmanmestaruuden normaalimatkalla sekä saavutti hopeaa viestissä ja sekaviestissä. Yhteislähdössä hän sijoittui kuudenneksi, pikakilpailussa yhdeksänneksi ja takaa-ajossa 13:nneksi. Anterselvan MM-kilpailuissa 2020 hän hiihti kolmannen osuuden Saksan pronssia voittaneessa viestijoukkueessa. Takaa-ajossa hän oli viides ja pikakilpailussa seitsemäs. Pokljukan MM-kilpailuissa 2021 Peiffer saavutti hopeaa normaalimatkalla ja oli yhteislähtökilpailussa kahdestoista.
Maailmancup

Maailmancupissa Peiffer kilpaili ensimmäisen kerran Oberhofissa kaudella 2008–2009: hän oli mukana toiseksi sijoittuneessa Saksan viestijoukkueessa ja sijoittui pikakilpailussa seitsemänneksi. Ensimmäisen voittonsa – ja palkintokorokepaikkansa – hän saavutti myöhemmin samalla kaudella Hanty-Mansijskin pikakilpailussa. Kaudella 2009–2010 hän voitti Antholzissa pikakilpailun ja sijoittui takaa-ajossa toiseksi. Hän oli toinen myös Hanty-Mansijskin yhteislähtökilpailussa. Maailmancupin kokonaiskilpailussa hän oli yhdeksäs ja yhteislähtöcupissa kolmas.
Kaudella 2010–2011 Peiffer tuli toiseksi Oberhofin pikakisassa sekä voitti Presque Islen pikakisan ja MM-pikakilpailun. Maailmancupin kokonaiskilpailussa hän oli neljäs ja pikakilpailucupissa kolmas. Kaudella 2011–2012 hän voitti Oberhofin pikakilpailun ja oli toinen Nové Měston takaa-ajossa. Oslossa hän sijoittui pikakilpailussa toiseksi ja voitti takaa-ajon. Hanty-Mansijskissa hän oli toinen pikakilpailussa, takaa-ajossa ja yhteislähdössä. Maailmancupin kokonaiskilpailussa hän sijoittui neljänneksi, takaa-ajocupissa kolmanneksi ja pikakilpailucupissa neljänneksi.
Kaudella 2013–2014 Peiffer oli kolmas Antholzin, Pokljukan ja Kontiolahden pikakilpailussa sekä seitsemäs maailmancupin kokonaiskilpailussa ja toinen pikakilpailucupissa. Kaudella 2014–2015 hän oli kolmas Ruhpoldingin pikakilpailussa. Hän voitti Holmenkollenin pikamatkan. Kaudella 2015–2016 hän sijoittui toiseksi Östersundin pikakilpailussa ja takaa-ajossa sekä kolmanneksi Hanty-Mansijskin pikakilpailussa. Pikakilpailucupissa hän oli neljäs. Seuraavana talvena hän oli pikakilpailussa kolmas Östersundissa ja toinen Oberhofissa. Kontiolahdella hän voitti takaa-ajokilpailun. Maailmancupin kokonaiskilpailussa hän oli neljäs, takaa-ajocupissa kolmas ja pikakilpailucupissa neljäs. Kaudella 2017–2018 hän sijoittui kolmanneksi Antholzin pikakilpailussa. Maailmancupin kokonaiskilpailussa hän oli neljäs, pikakilpailucupissa kolmas ja takaa-ajocupissa viides.
Kaudella 2018–2019 Peiffer sijoittui Hochfilzenin ja Oberhofin takaa-ajoissa toiseksi sekä Antholzin yhteislähdössä kolmanneksi. Oslossa hän oli toinen yhteislähdössä ja kolmas takaa-ajossa. Maailmancupin kokonaiskilpailussa hän sijoittui viidenneksi, yhteislähtöcupissa toiseksi ja normaalimatkan cupissa neljänneksi. Kaudella 2019–2020 hän oli yhteislähdössä toinen Oberhofissa ja kolmas Nové Městossa. Yhteislähtöcupissa hän sijoittui viidenneksi. Kaudella 2020–2021 hän sijoittui toiseksi Kontiolahden jälkimmäisessä pikakilpailussa. Peiffer voitti myös Hochfilzenin yhteislähtökilpailun. Oberhofin toisessa pikakilpailussa hän sijoittui kolmanneksi. Nové Meston ensimmäisessä pikakilpailussa hän oli kolmas. Hän sijoittui viidenneksi sekä normaalimatkan että yhteislähdön cupissa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (saksaksi)
Joe Jonas

| Joseph Adam Jonas |
| --- | --- |
 Joe Jonas vuonna 2012
Henkilötiedot
Syntynyt: 15. elokuuta 1989 (ikä 35) Casa Grande, Arizona
Ammatti:  laulaja näyttelijä
Muusikko
Aktiivisena:  1999–
Tyylilajit:  pop pop rock
Soittimet:  kitara 
Levy-yhtiöt:  Hollywood Records Columbia Records
 Nimikirjoitus
Aiheesta muualla
joejonasmusic.com
  [ Muokkaa Wikidatassa ] [ ohje ]  
Joseph Adam (Joe) Jonas (s. 15. elokuuta 1989 Casa Grande, Arizona) on veljiensä Nick ja Kevin Jonaksen kanssa Jonas Brothers -nimisessä yhtyeessä. Bändi hajosi vuonna 2013, mutta palasi yhteen vuonna 2019. Vuonna 2011 hän julkaisi ensimmäisen sooloalbuminsa Fastlife. Joe tunnetaan myös pop-yhtye DNCE:n laulajana.
Yksityiselämä

Hänen vanhempansa ovat Denise ja Paul Kevin Jonas sr. Hänet kasvatettiin Wyckoffissa, New Jerseyssä ja hänessä on irlantilaista, italialaista, saksalaista ja cherokee-intiaanien verta.
Joe on seurustellut Taylor Swiftin kanssa vuonna 2008, mutta jätti tämän puhelimitse. Joe on myös seurustellut Demi Lovaton kanssa, mutta pari erosi toukokuussa 2010.
Vuonna 2016 Jonas alkoi seurustella näyttelijä Sophie Turnerin kanssa, ja lokakuussa 2017 he kihlautuivat. He avioituivat ensin Las Vegasissa toukokuussa 2019 ja toistamiseen Etelä-Ranskassa kuukautta myöhemmin. Vuoden 2020 heinäkuussa pariskunta sai esikoistytön.
Ura > Jonas Brothers

Jonasin suunnitelmat tulevaisuuden kannalta olivat erilaiset kuin veljiensä, sillä hän halusi ennen laulajan uraansa koomikoksi. Vuonna 2005 Joe veljineen äänitti ensimmäisen kappaleensa, "Please Be Mine". Columbia Recordsin johtaja Steve Greenberg päätti solmia heidän kanssaan levytyssopimuksen nimellä Jonas Brothers. Vuoteen 2013 asti Joe oli yhtyeen päälaulaja, kunnes yhtye hajosi. Vuonna 2019 yhtye teki paluun kappaleella "Sucker". Hän soittaa yhtyeessä myös tamburiinia ja kitaraa.
Ura > DNCE

Vuonna 2015, Jonas Brothersin hajoamisen jälkeen, Joe aloitti uuden musiikkiprojektin ja päätti perustaa yhtyeen ystäviensä Jack Lawlessin, JinJoo Leen sekä Cole Whittlen kanssa. He julkaisivat ensimmäisen singlensä "Cake By The Ocean" sekä EP:n "Swaay" vuonna 2015. Marraskuussa 2016 yhtye julkaisi DNCE-nimisen albumin.
Ura > Näyttelijän ura

Jonas näyttelee Shane Gray -nimistä poikaa elokuvassa Camp Rock (2008) ja sen jatko-osassa Camp Rock 2: The Final Jam (2010). Hän näyttelee myös Disney Channelin tv-sarjassa JONAS, jossa esiintyvät kaikki veljekset, Frankie mukaan lukien. Vuonna 2010 Joe Jonas, Nick Jonas ja Kevin Jonas näyttelivät Jonas L.A. -sarjassa.
Jonas esiintymässä Capital Pride -tapahtumassa Washingtonissa kesällä 2022.
Kat DeLuna

| Kat DeLuna |
| --- | --- |
 Kat DeLuna toukokuussa 2009.
Henkilötiedot
Syntynyt: 26. marraskuuta 1987 (ikä 36) Bronx, New York, Yhdysvallat
Muusikko
Laulukielet:  englanti
Aktiivisena:  2006–
Tyylilajit:  pop, R&B, reggae
Soittimet:  laulu, piano, kitara
Levy-yhtiöt:  Epic (2006-2008) Universal Motown (2008–) E1 Music (2011–)
Aiheesta muualla
www.KatDeLunaMusic.com
  [ Muokkaa Wikidatassa ] [ ohje ]  
Kathleen Emperatriz DeLuna (s. 26. marraskuuta 1987 Bronx, New York), tunnetaan paremmin taiteilijanimellään Kat DeLuna, on yhdysvaltalainen pop/R&B-laulaja. Hänen sukunsa on Dominikaanisesta tasavallasta. DeLunalla on levytyssopimus Universal Motownin kanssa. Hän on äänityypiltään sopraano ja hänet palkittiin vuonna 2008 Billboard Latin Music Awardseissa debyyttisinglestään "Whine Up".
DeLunan esikoisalbumi 9 Lives ilmestyi elokuussa 2007, ja nousi Yhdysvaltain Billboard 200 -listan sijalle 58. Albumin ensimmäinen single ”Whine Up” puolestaan sijoittui Billboard Hot 100 -listan sijalle 29. Albumin toinen single "Run the Show" oli parhaimmillaan Billboardin listalla sijalla 117, kun parhaan listasijoituksen se nappasi Suomesta, ollessaan parhaimmillaan singlelistan kakkosena.
Diskografia > Albumit

9 Lives (2007)
Inside Out (2010)
Loading (2016)